ക്രിമിനല് കേസില് പ്രതിയെന്ന പേരില് അവയവമാറ്റത്തിന് അനുമതി നിേഷധിക്കാനാവില്ല ഹൈകോടതി കൊച്ചി: ക്രിമിനല് കേസില് പ്രതിയാണെന്ന പേരില് അവയവ മാറ്റത്തിന് അനുമതി നിേഷധിക്കാനാവില്ലെന്ന് ഹൈകോടതി. മനുഷ്യശരീരത്തില് കുറ്റവാളിയായ വൃക്കയോ കരളോ ഹൃദയമോ ഇല്ല. ക്രിമിനല് കേസില്പെട്ട ആളുെടയും അല്ലാത്തവരുെടയും അവയവങ്ങള് തമ്മില് വ്യത്യാസമില്ല. മനുഷ്യരക്തമാണ് എല്ലാവരുെടയും ശരീരത്തിലൂടെ ഒഴുകുന്നത്.ഒട്ടേറെ ക്രിമിനല് കേസില് പ്രതിയായ ആളുടെ വൃക്കദാനം ചെയ്യാന് അനുമതി നിഷേധിച്ച എറണാകുളം ജില്ലതല ഓതറൈസേഷന് കമ്മിറ്റിയുടെ തീരുമാനം റദ്ദാക്കിയാണ് ജസ്റ്റിസ് പി.വി. കുഞ്ഞികൃഷ്ണെന്റ നിരീക്ഷണം. വൃക്ക മാറ്റിവെക്കല് ശസ്ത്രക്രിയക്ക് അനുമതി തേടിയുള്ള അപേക്ഷ ഒരാഴ്ചക്കകം വീണ്ടും പരിഗണിച്ച് തീരുമാനമെടുക്കാനും ഇതിന് ചീഫ് സെക്രട്ടറി ഉത്തരവിടാനും കോടതി നിര്ദേശിച്ചു. വൃക്ക മാറ്റിവെക്കാന് അനുമതി നിഷേധിച്ചതിനെതിരെ കൊല്ലം നെടുമ്ബന സ്വദേശി രാധാകൃഷ്ണ പിള്ളയും വൃക്കദാതാവായ തിരുവനന്തപുരം മുട്ടത്തറ സ്വദേശി ആര്. സജീവുമാണ് ഹരജി നല്കിയത്. വൃക്ക മാറ്റിവെക്കാന് അനുമതി തേടി രാധാകൃഷ്ണപിള്ള മാര്ച്ച് 18ന് സമര്പ്പിച്ച അപേക്ഷയില് ജില്ല സമിതി തീരുമാനമെടുത്തത് ജൂലൈ എട്ടിനാണ്. രാധാകൃഷ്ണ പിള്ളയുടെ ഡ്രൈവര്കൂടിയായ സജീവ് ക്രിമിനല് കേസുകളില് പ്രതിയാണെന്നു കാണിച്ച് കമ്മിറ്റി അനുമതി നിഷേധിച്ചു. അപേക്ഷയില് തീരുമാനമെടുക്കാന് വൈകിയതിനെ വിമര്ശിച്ച സിംഗിള് ബെഞ്ച് ഭാവിയില് ഇത് അനുവദിക്കാനാവില്ലെന്നും മുന്നറിയിപ്പ് നല്കി. അവയവം മാറ്റിവെക്കല് ശസ്ത്രക്രിയയുടെ മറവില് അവയവ വില്പന തടയാനാണ് നിയമവും ചട്ടവുമുള്ളത്. ദാതാവിന് ക്രിമിനല് പശ്ചാത്തലമുണ്ടെന്ന പേരില് അപേക്ഷ നിരസിക്കുന്നത് യുക്തിസഹമല്ല. ഇതനുവദിച്ചാല് കൊലപാതകിക്കോ കള്ളനോ പീഡനക്കേസിലെ പ്രതിക്കോ അവയവങ്ങള് ദാനം ചെയ്യാന് കഴിയില്ല. സാമാന്യ ബുദ്ധിയുള്ളവര് ഇതംഗീകരിക്കില്ല. ഹിന്ദുവും ക്രിസ്ത്യാനിയും മുസ്ലിമും ജാതിയും മതവും ക്രിമിനല് പശ്ചാത്തലവും കണക്കിലെടുക്കാതെ അവയവം ദാനം ചെയ്യാന് തയാറായി മുന്നോട്ടുവരുന്നതാണ് ഭരണഘടനയുടെ സ്രഷ്ടാക്കള് സ്വപ്നം കണ്ടതെന്നും കോടതി അഭിപ്രായപ്പെട്ടു. വടക്കന് മലബാറിലെ പരമ്ബരാഗത കലാരൂപമായ പൊട്ടന്തെയ്യത്തിെന്റ തോറ്റംപാട്ടിലെ എെന്റ ശരീരം മുറിഞ്ഞാലും അങ്ങയുടെ ശരീരം മുറിഞ്ഞാലും രക്തമാണു വരുന്നതെന്നിരിക്കെ ജാതിയുടെ പേരില് എന്തിനാണ് വിവേചനം എന്നര്ഥം വരുന്ന വരികള് ഉത്തരവില് േചര്ത്തിട്ടുണ്ട്. അവയവദാനത്തില് കച്ചവടമില്ലെന്ന് ഉറപ്പാക്കിയാല് പിന്നെ സാങ്കേതികതയല്ല, പ്രായോഗികതയാണ് നോക്കേണ്ടത്. അടിയന്തര സാഹചര്യങ്ങളില് ഒാതറൈസേഷന് കമ്മിറ്റി ഉടന് യോഗം ചേര്ന്ന് തീരുമാനമെടുക്കണം. തീരുമാനം ഒരാഴ്ചയിലേറെ വൈകിയാല് കാരണം വ്യക്തമാക്കണം. വിധിയുടെ പകര്പ്പ് ചീഫ് സെക്രട്ടറിക്ക് നല്കണമെന്നും ഒരുമാസത്തിനകം ചീഫ് സെക്രട്ടറി ഉത്തരവിറക്കി പകര്പ്പ് ഹൈകോടതി രജിസ്ട്രാര് ജനറലിന് നല്കണമെന്നും ഉത്തരവില് പറയുന്നു.